Document ID: 32000R2878

Komission asetus (EY) N:o 2878/2000,
annettu 28 päivänä joulukuuta 2000,
muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 liitteen IV muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94(1), sellaisena kuin se on viimeksi muutettuna asetuksella (EY) N:o 7/2000(2), ja erityisesti sen 5 artiklan yhdessä 25 artiklan 4 kohdan kanssa,
sekä katsoo seuraavaa:
(1) Pohjois-Koreasta peräisin olevien tekstiili- ja vaatetustuotteiden tuontiin sovellettavat määrälliset rajoitukset on lueteltu asetuksen (EY) N:o 517/94 liitteessä IV.
(2) Tietyt taloudelliset toimijat ovat pyytäneet komissiota lisäämään Pohjois-Koreasta peräisin olevien tekstiilituotteiden tuonnin tiettyjen määrällisten rajoitusten määriä tiettyjen markkinavaatimusten täyttämiseksi.
(3) On tarpeen luoda tasapaino asianomaisen yhteisön tuotannonalan tarvitseman suojan ja Pohjois-Korean kanssa käytävän kaupan hyväksyttävän tason säilyttämisen välille pitäen mielessä asianomaisten osapuolten erilaiset edut.
(4) Asianomaisen yhteisön tuotannonalan tilanteen tarkastelu osoittaa, että tiettyjen Pohjois-Korean kiintiöiden määrän korottaminen ei vaikuta edellä mainittuun tavoitteeseen.
(5) Komissio katsoo näin ollen asianmukaiseksi mukauttaa joidenkin Pohjois-Korean osalta sovellettavien määrällisten rajoitusten tasoa tämän mukaisesti ottaen myös huomioon taloudellisten toimijoiden esittämän pyynnön.
(6) Asetuksen (EY) N:o 517/9 liitettä IV on näin ollen mukautettava.
(7) On suotavaa, että tämä asetus tulee voimaan sitä päivää seuraavana päivänä, jona se julkaistaan, jotta toimijat voisivat hyötyä siitä mahdollisimman pian.
(8) Tässä asetuksessa säädetyt toimenpiteet ovat asetuksella (EY) N:o 517/94 perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 517/94 liite IV tämän asetuksen liitteen tekstillä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 2000.

Labels: 1
3
5